CELEX: 32020D0552
Language: hu
Date: 2020-04-20 00:00:00
Title: A Bizottság (EU) 2020/552 végrehajtási határozata (2020. április 20.) a 2003/467/EK határozat I. és II. mellékletének Olaszország Valle d’Aosta régiójának és Portugália Azori-szigetek autonóm régiójának hivatalosan tuberkulózismentes státusza, valamint Portugália több régiójának hivatalosan brucellózismentes státusza tekintetében történő módosításáról (az értesítés a C(2020) 2260. számú dokumentummal történt) (EGT-vonatkozású szöveg)

22.4.2020   
               
               
                  HU
               
               
                  Az Európai Unió Hivatalos Lapja
               
               
                  L 127/19
               
            
         A BIZOTTSÁG (EU) 2020/552 VÉGREHAJTÁSI HATÁROZATA
         (2020. április 20.)
         a 2003/467/EK határozat I. és II. mellékletének Olaszország Valle d’Aosta régiójának és Portugália Azori-szigetek autonóm régiójának hivatalosan tuberkulózismentes státusza, valamint Portugália több régiójának hivatalosan brucellózismentes státusza tekintetében történő módosításáról
         
            
               (az értesítés a C(2020) 2260. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szarvasmarhafélék és a sertések Közösségen belüli kereskedelmét érintő állategészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. I. melléklete 4. pontjára és A. II. melléklete 7. pontjára,
         mivel:
         
                     (1)
                  
                  
                     A 64/432/EGK irányelv szabályozza a szarvasmarhafélék Unión belüli kereskedelmét. Meghatározza, hogy milyen feltételekre van szükség ahhoz, hogy egy tagállamot vagy annak régióját a szarvasmarha-állomány tekintetében hivatalosan tuberkulózismentesnek vagy brucellózismentesnek lehessen nyilvánítani.
                  
               
                     (2)
                  
                  
                     A 2003/467/EK bizottsági határozat (2) 1. cikkének (2) bekezdése úgy rendelkezik, hogy az I. mellékletének 2. fejezetében felsorolt tagállami régiókat szarvasmarha-állományaik tekintetében hivatalosan tuberkulózismentesnek kell tekinteni.
                  
               
                     (3)
                  
                  
                     Olaszország dokumentációt nyújtott be a Bizottságnak, amely igazolja, hogy Valle d’Aosta régió esetében teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan tuberkulózismentesnek nyilvánítás kapcsán megkövetel.
                  
               
                     (4)
                  
                  
                     Portugália dokumentációt nyújtott be a Bizottságnak, amely igazolja, hogy a São Miguel-sziget kivételével az Azori-szigetek autonóm régió esetében teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan tuberkulózismentesnek nyilvánítás kapcsán megkövetel.
                  
               
                     (5)
                  
                  
                     A benyújtott igazoló dokumentumok értékelése alapján indokolt az olaszországi Valle d’Aosta régiót és a portugál Azori-szigetek autonóm régiót – a São Miguel-sziget kivételével – a szarvasmarha-állományok tekintetében hivatalosan tuberkulózismentesnek nyilvánítani.
                  
               
                     (6)
                  
                  
                     A 2003/467/EK határozat I. mellékletét ezért ennek megfelelően módosítani kell.
                  
               
                     (7)
                  
                  
                     A 2003/467/EK bizottsági határozat 2. cikkének (2) bekezdése úgy rendelkezik, hogy a II. mellékletének 2. fejezetében felsorolt tagállami régiókat szarvasmarha-állományaik tekintetében hivatalosan brucellózismentesnek kell tekinteni.
                  
               
                     (8)
                  
                  
                     Portugália dokumentációt nyújtott be a Bizottsághoz, amely igazolja, hogy a Centro (Közép-Portugália) felsőbb szintű közigazgatási egységhez (régióhoz; região) tartozó Aveiro, Viseu, Guarda, Coimbra, Leiria és Castelo Branco közigazgatási régió (megye; distrito) esetében teljesülnek azok a feltételek, amelyeket a 64/432/EGK irányelv a szarvasmarha-állományok tekintetében a hivatalosan brucellózismentesnek nyilvánítás kapcsán megkövetel.
                  
               
                     (9)
                  
                  
                     A benyújtott igazoló dokumentumok értékelése alapján indokolt a portugál Aveiro, Viseu, Guarda, Coimbra, Leiria és Castelo Branco közigazgatási régiót (megyét; distrito) szarvasmarha-állományaik tekintetében hivatalosan brucellózismentesnek nyilvánítani.
                  
               
                     (10)
                  
                  
                     A 2003/467/EK határozat II. mellékletét ezért ennek megfelelően módosítani kell.
                  
               
                     (11)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2003/467/EK határozat I. és II. melléklete e rendelet mellékletének megfelelően módosul.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. április 20-án.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL 121., 1964.7.29., 1977/64. o.
         
            (2)  A Bizottság 2003/467/EK határozata (2003. június 23.) egyes tagállamok, vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusza megállapításáról (HL L 156., 2003.6.25., 74. o.).
      
      
         
            MELLÉKLET
            A 2003/467/EK határozat I. és II. melléklete a következőképpen módosul:
            
                        1.
                     
                     
                        A 2003/467/EK határozat I. mellékletének 2. fejezetében az Olaszországra és Portugáliára vonatkozó bejegyzés helyébe a következő szöveg lép:
                        
                                     
                                 
                                 
                                    „Olaszországban:
                                    
                                                —
                                             
                                             
                                                Abruzzo régió: Pescara megye,
                                             
                                          
                                                —
                                             
                                             
                                                Bolzano megye,
                                             
                                          
                                                —
                                             
                                             
                                                Emilia-Romagna régió,
                                             
                                          
                                                —
                                             
                                             
                                                Friuli-Venezia Giulia régió,
                                             
                                          
                                                —
                                             
                                             
                                                Lazio régió: Frosinone, Rieti és Viterbo megye,
                                             
                                          
                                                —
                                             
                                             
                                                Liguria régió,
                                             
                                          
                                                —
                                             
                                             
                                                Lombardia régió,
                                             
                                          
                                                —
                                             
                                             
                                                Marche régió: Ancona, Ascoli Piceno, Fermo és Pesaro-Urbino megye,
                                             
                                          
                                                —
                                             
                                             
                                                Piemont régió,
                                             
                                          
                                                —
                                             
                                             
                                                Szardínia régió: Cagliari, Medio-Campidano, Ogliastra, Olbia-Tempio és Oristano megye,
                                             
                                          
                                                —
                                             
                                             
                                                Toszkána régió,
                                             
                                          
                                                —
                                             
                                             
                                                Trento megye,
                                             
                                          
                                                —
                                             
                                             
                                                Umbria régió,
                                             
                                          
                                                —
                                             
                                             
                                                Valle d’Aosta régió,
                                             
                                          
                                                —
                                             
                                             
                                                Veneto régió.
                                             
                                          
                              
                                     
                                 
                                 
                                    Portugáliában:
                                    
                                                —
                                             
                                             
                                                Região Algarve (Algarve régió): minden megye (distrito),
                                             
                                          
                                                —
                                             
                                             
                                                Região Autónoma dos Açores, Ilha de São Miguel kivételével (Azori-szigetek autonóm régió a São Miguel-sziget kivételével).”
                                             
                                          
                              
                  
                        2.
                     
                     
                        A 2003/467/EK határozat II. mellékletének 2. fejezetében a Portugáliára vonatkozó bejegyzés helyébe a következő szöveg lép:
                        
                                     
                                 
                                 
                                    „Portugáliában:
                                    
                                                —
                                             
                                             
                                                Algarve közigazgatási egység (região): minden megye (distrito),
                                             
                                          
                                                —
                                             
                                             
                                                Azori-szigetek autonóm régió: Corvo-, Faial-, Flores-, Graciosa-, Pico- és Santa Maria-sziget,
                                             
                                          
                                                —
                                             
                                             
                                                Região Centro (Közép-Portugália-régió): Aveiro, Viseu, Guarda, Coimbra, Leiria, Castelo Branco megye (distrito).”